**102/3**

**KIDATO CHA TATU**

**KISWAHILI**

**FASIHI YA KISWAHILI**

**MTIHANI WA MWISHO WA MWAKA 2014**

**MUDA: SAA 2 ½**

**Maagizo:**

1. Swali la kwanza ni la lazima.
2. Jibu swali moja moja kutoka sehemu B, C, na D.

|  |  |  |
| --- | --- | --- |
| **SEHEMU** | **UPEO** | **TUZO** |
| **A** | **20** |  |
| **B** | **20** |  |
| **C** | **20** |  |
| **D** | **20** |  |
| **JUMLA** | **80** |  |

**SEHEMU A - USHAIRI**

**SHAIRI( ALAMA 20)**

Ana siku mwizi, hata awe nani

Wake ubazazi, watu kuwahini

Atajuta wazi, hili ni yakini.

Hili ni yakini, aone taabu

Aseme kwa nini, mimi sikutubu

Awe mashakani, kwa yalomsibu.

Kwa yalomsibu, yatamtatiza

Apate dharubu, waja kumwumiza

Dola imwadhibu, ndani ya gereza.

Ndnai ya gereza, awe atadumu

Waja kumwapiza, na kumshutumu

Mola kumtuza, moto jahanamu.

Moto jahanamu, utamuadhibu

Ni adhabu ngumu, ilo na dharubu

Hapati naumu, wala cha sharabu.

Wala cha sharabu, maji kujinywia

Hakuna sahibu, wa kumtetea

Ila kukusibu, dhiki ya Jalia.

Dhiki ya Jalia, kuingia motoni

Hapa nafikia, pangu kituoni

Na mwizi sikia, mwepuke shetani.

**Maswali**

a)Lipe shairi hili anwani mwafaka. (al 2)

b)Taja na ufafanue bahari tatu zinazodhihirika katika shairi hili. (al 3)

c)Eleza muundo wa shairi hili. (al 6)

d) Fafanua namna mshairi alivyozingatia uhuru wa ushairi. (al 3)

e) Jadili ujumbe wa mshairi huyu. (al 4)

Eleza maana ya maneno haya. (al 2)

Ubazazi

dharubu

**SEHEMU YA B:**

**RIWAYA**

**Kidagaa kimemwozea**

a)Jadili jinsi mwandishi alivyofanikisha matumizi ya mbinu zifuatazo. (al.20)

1. Barua
2. Kinaya
3. Taswira

b)Uhuru wa Kiafrika ni wa bendera ipepeavyo mlingotini tu! Jadili kauli hili kwa kurejelea riwaya ya Kidagaa Kumemwozea. (al 20 )

**SEHEMU YA C**

**Hadithi fupi**

**DAMU NYEUSI NA HADITHI NYINGINE**

2.Kwa kurejelea hadithi zozote tano eleza mafunzo ya waandishi kuhusu ndoa. ( al 20 )

3. “Shangazi wakumbuke watoto. Waonee huruma!”

a)Eleza muktadha wa dondoo hili. (al 4)

b)Fafanua sifa za msemewa. (al 4)

c)Ni mbinu gani ya lugha inayodokezwa katika dondoo hili? Itaje na ufafanue. (al 2)

d) Dhihirisha kwa kutoa mifano matumizi ya mbinu ya Taswira katika hadithi hii.

**SEHEMU YA D**

**FASIHI SIMULIZI**  (al 20)

i)Taja sifa mbili za Fasihi simulizi. (al2)

ii)Toa mifano miwili ya:

a)Hadithi za kubuni (al 1)

b)Hadithi za kihistoria (al 1 )

iii) Eleza umuhimu wa fomyula ya kuhitimisha ngano (hoja mbili). (al 2)

iv)Taja sifa tatu za methali (al 3)

v)Eleza dhima tatu za misimu (al 3)

vi)Chemsha bongo ni nini? (al 1)

vii)Tofautisha kati ya pembezi na pembejezi (al 2)

viii)Maghani ni nini? (al 1)

ix) Bainisha aina kuu za maghani. (al 2)

Miviga ni nini? (al 1)

Taja mifano miwili ya miviga (al 1)